**Ziemassvētki un Jaunais gads Rēzeknē, 2017**

**Rēzeknes egles iedegšana un Ziemassvētku ciematiņa atklāšana**

**9. decembrī plkst. 18.00**

Festivāla parkā, Pils ielā 17, bezmaksas

**Izklaidējoša programma kopā ar Laimes lāci un rūķīti.**

Rūķim un Laimes lācim šogad ticis atbildīgs uzdevums no Ziemassvētku vecīša – rūķim jāatrod šī gada īpašā Ziemassvētku egle – pati skaistākā, kuplākā un spožākā, bet Laimes lācim – jāuzber kripatiņa laimes un prieka katrā eglītes zarā. Abi ir devušies ceļā īpašās eglītes meklējumos, izstaigājuši jau daudzas pilsētas laimi un prieku dalīdami, bet skaistāko, kuplāko un spožāko eglīti vēl meklē. Vai tā varētu būt Rēzeknes egle? Lai to noskaidrotu, palīgā steigsies iepriekšējā gada gudrais palīgs – pērtiķēns un atbildīgais par šo gadu – lielībnieks gailis (piedāvā SIA “Pārsteigumu karuselis”).

Piedalās: Rēzeknes sākumskolas meiteņu vokālais ansamblis “Noskaņa” (vad. Svetlana Bilinska), Rēzeknes bērnu deju kolektīvs “Dziguči” (vad. Gunta Sidorova), Rēzeknes valsts poļu ģimnāzijas vokālais ansamblis (vad. Dace Viša), Rēzeknes 5. vidusskolas popgrupa “Šurumburums” (vad. Inga Mazure).

**Ziemassvētku ciematiņa atklāšana**

**16.00–20.00 Tirdziņš.** Gaismu virtenēm rotāti koka namiņi gluži kā pasakā priecēs ar tajos atrodamo krāsu, smaržu un garšu dažādību – varēs iegādāties siltas un jaukas svētku dāvanas, piparkūkas un sasildīties ar tēju.

**17.00–20.00 Tikšanās ar Ziemassvētku vecīti.** Egles iedegšanas svētkos Festivāla parkā darbosies arī Ziemassvētku vecīša namiņš, kurā, noskaitot dzejolīti, varēs saņemt konfektes (ja vēlaties saldumu paciņu, pie rūķa jāiegādājas dāvanas kupons 3,00 €).

Ziemassvētku vecītis atkal būs sastopams vecīša namiņā katru vakaru no 16. decembra)

**16.00–20.00 Zoosēta:** truši, kazas, aitas u. c. (SIA “Arktus”)

**16.00–20.00 Labdarības Ziemassvētku akcija-tirdziņš “Sasildīsim mazās ķepiņas!”**

Līdzekļu vākšana dzīvnieku patversmes iemītniekiem, organizē ARPC “Zeimuļs” sadarbībā ar dzīvnieku patversmes brīvprātīgajiem.

**18.00 Bibliotēku lasīšanas akcijas noslēgums – Bērnu, jauniešu un vecāku žūrijas svētki pie egles**

**Tikšanās ar Ziemassvētku vecīti**

**16.–30. decembrī plkst. 16.00–19.00**

Festivāla parkā, Pils ielā 17

Ziemassvētku vecīša namiņā mazi un lieli varēs sastapt Ziemassvētku vecīti.

Ieejot vecīša namiņā un noskaitot dzejolīti, saņemsiet konfekti, ja vēlaties saldumu paciņu, pie rūķa jāiegādājas dāvanas kupons 3,00 €.

**Svētku tirgus Ziemassvētku ciematiņā**

**19.–23. decembrī plkst. 16.00–19.00,**

**25.–26. decembrī plkst. 16.00–19.00**

Festivāla parkā, Pils ielā 17

Amatnieku darināti meistardarbi, zemnieku audzēti lauku labumi, tirgotāju sarūpēti

gardumi un piparkūkas.

Pieteikšanās tirgotājiem pa tālr. 26332249, 64622222 (Pieteikšanās anketa: <https://failiem.lv/u/umnpqqr>)

**Ziemassvētku vakars pie Rēzeknes egles**

**25. decembrī plkst. 15.00**

Festivāla parkā, Pils ielā 17, bezmaksas

Interaktīvā programma ģimenēm – jautras dejas un spēles ar Rēzeknes teātra “Joriks” pasaku varoņiem.

**Jaunā gada sagaidīšana “Lai prieks tev un man!”**

**31. decembrī plkst. 23.00–01.00**

Festivāla parkā, Pils ielā 17, bezmaksas

Muzikāli izklaidējoša programma. Piedalās: Latvijas Nacionālā teātra aktieri Ainārs Ančevskis un Agnese Cīrule, etnomūziķis Ēriks Zeps, deju studija “Stoptime”.

Pusnaktī Jaungada salūts!

*Pašvaldības aģentūra “Rēzeknes Kultūras un tūrisma centrs”, tālr. 26106775*